wickkiey/tamil-wikipedia-chunked huggingface dataset:
# காஞ்சிபுரம் முத்தீசுவரர் கோயில்

## இவற்றையும் காண்க

- காஞ்சிபுரம் முத்தீசுவரர் கோயில் (முத்தீசம்) (கம்மாளத் தெரு)
- காஞ்சிபுரம் உற்றுக்கேட்ட முத்தீசர் கோயில் (திருமேற்றளித் தெரு)
# திருவண்ணாமலை கார்த்திகை தீபத் திருவிழா

**திருவண்ணாமலை கார்த்திகை தீபத் திருவிழா** என்பது தமிழ்நாட்டில் உள்ள திருவண்ணாமலையில் ஒவ்வொரு ஆண்டும் கார்த்திகை மாதத்தில் நடைபெறும் பழமையானதும், தொன்மையானதுமான தீபத் திருவிழாவாகும். பரம்பொருளான சிவனே, பல வடிவங்களாக அருளுகிறார் என்பதை விளக்கும் **‘ஏகன் அநேகனாகி அநேகன் ஏகனாகுதல்’** என்ற தத்துவத்தை நினைவுகூரும் வகையில் இத்திருவிழா கொண்டாடப்படுகிறது.
# திருவண்ணாமலை கார்த்திகை தீபத் திருவிழா

## கார்த்திகை தீபத் திருவிழாவின் புராணக் கதை

முன்பொரு நாள், இந்துக்கடவுள்களான பிரம்மாவிற்கும் விஷ்ணுவிற்கும் இடையே யார் பெரியவர் என்று போட்டி வந்தபோது சிவன் அவர்களிடையே தோன்றி என்னுடைய அடி (பாதம்) மற்றும் முடியை (தலை) முதலில் யார் காண்கிறார்களோ அவர்களே பெரியவர் என தீர்ப்பு கூறி நெருப்பு பிழம்பாக நின்றார். பாதத்தைக்(அடியை) காண பன்றி வடிவமாக சென்ற விஷ்ணுவும், தலையை (முடியை) காண அன்னமாக உருவெடுத்த பிரம்மாவும் இரண்டையுமே காணமுடியாமல் இருவருமே பெரியவர்களில்லை என்று கூறி தங்கள் தோல்வியை ஒப்புக்கொண்டனர். இவ்வாறு சிவன் அவர்களுக்கு நெருப்பு மலையாக காட்சி தந்தது திருவண்ணாமலை என்பதன் நினைவாக இங்கு இந்த தீபத் திருவிழா கொண்டாடப்படுகிறது. ஆனால் இது குறித்து எழுதப்பட்ட வரலாறு ஏதும் கிடையாது.
# திருவண்ணாமலை கார்த்திகை தீபத் திருவிழா

## கார்த்திகை தீபத் திருவிழாவின் பாரம்பரியம்

திருவண்ணாமலையில், கார்த்திகைத் தீபத் திருநாள் என்பது பழங்காலத்தில் இருந்தே முக்கியமான நாளாக இருந்ததை சில கல்வெட்டுகள் வழி அறியலாம்.  
- கல்வெட்டு எண் 68 என எண்ணிடப்பட்டுள்ள முதலாம் ராஜேந்திரச் சோழனின் 19 ஆம் ஆண்டின் ஆட்சியில் கிட்டத்தட்ட கி பி 1037 இல் திருவண்ணமலையில் கார்த்திகைத் திங்களில் தீபத்திருவிழா சிறப்பாக நடைபெற்றுள்ளது என்பதை "திருவண்ணாமலை உடையார் திருக்கார்த்திகைத் திருநாளில் திருவேட்டை எழுந்தருளி இருந்தால் பெந்திருவவமிர்தமெய்து செய்தருளவும் அடியார்க்குச் சட்டிச்சோறு பிரசாதஞசெய்தருளவும் குடுத்த பொன் ஏழு கழஞ்சில்" என்ற குறிப்பின் வழி அறியலாம். மேலும் இதே மன்னனின் 27ஆம் ஆண்டுக் கல்வெட்டிலும் , முதலாம் ராஜாதிராஜனின் 32ஆம் ஆண்டுக் கல்வெட்டிலும் கார்த்திகைத் திருநாள் தொடர்பான செலவுகளுக்கு இம்மன்னர்கள் அளித்த தானங்களைப் பற்றிக் குறிப்பிட்டுள்ளன. ஆனால், இந்த மலை மீது தீபம் ஏற்றப்பட்டது பற்றி மேற்கண்ட சோழர்காலக் கல்வெட்டுகளில் குறிப்புகள் கண்டறியப்படவில்லை.  
- திருவண்ணாமலை கோவிலை புனரமைத்து பெரிய அளவில் கட்டமைத்த கோயிசாள மன்னரான வீரவல்லாளனின் கல்வெட்டுகளில் பஞ்சபர்வ தீப உற்சவம் என குறிப்பிடப்பட்டுள்ளது.
- கல்வெட்டுகளைத்தவிர, இங்குள்ள மடங்களின் குறிப்பு புத்தகங்களிலும், செப்பேடுகளிலும் கார்த்திகை தீபத் திருவிழா குறித்த குறிப்புகளும் இம்மலையின் மேல் தீபம் ஏற்றப்பட்டது பற்றிய குறிப்புகளும் உள்ளன.  
இத்தகைய கல்வெட்டு ஆதாரங்கள், செப்பேட்டுச் செய்திகள் ஆகியவற்றை வைத்து, கார்த்திகை திருவிழா சோழர் காலத்திலிருந்து கொண்டாடப்பட்டிருக்கலாம் என்றும் மலை மேல் தீபம் ஏற்றும் நடைமுறை மட்டும் பிற்காலத்தில் ஏற்பட்டிருக்கலாம் என்றும் அரியலூர் அரசுக் கல்லூரியின் முன்னாள் முதல்வரும் வரலாற்றுப் பேராசிரியருமான இல.தியாகராஜன் கண்டறிந்து அவரது கட்டுரை தொகுப்புகளில் கூறியுள்ளார்.
# திருவண்ணாமலை கார்த்திகை தீபத் திருவிழா

## கார்த்திகை தீபத் திருவிழா

திருவண்ணாமலை அண்ணாமலையார் கோயிலில் மாதம்தோறும் திருவிழாக்கள் கொண்டாடப்பட்டாலும் கார்த்திகை தீபத் திருவிழா மிகவும் சிறப்பு வாய்ந்ததாகும். கார்த்திகை மாதம் பௌர்ணமி தினத்தன்று சந்திரன் கிருத்திகை நட்சதிரத்திலிருக்கும்போது கார்த்திகை தீபத் திருவிழா கொண்டாடப்படுகிறது. இத்திருவிழா மொத்தமாக 17 நாட்கள் நடைபெறும். இத்திருவிழா 3 நாட்கள் இக்கோவிலின் காவல் தெய்வமான துர்கையம்மன் கோயிலிலும், 10 நாட்கள் அண்ணாமலையார் ஆலயத்திலும், தொடர்ந்து 4 நாட்கள் தெப்பத்திருவிழாவும் நடைபெறும்.
# திருவண்ணாமலை கார்த்திகை தீபத் திருவிழா

## துர்கையம்மன் கோயில்

காவல் தெய்வமான துர்க்கையை வழிபட்டு இந்த திருவிழா ஆரம்பிக்கப்படும்.
- முதல் நாள்: இத்திருவிழா "துர்காம்பாள் உற்சவம்" என்று கூறுவர். இன்று இரவு துர்கையம்மன் விமானத்தில் வீதி உலா வருவார்.
- இரண்டாம் நாள்: பிடாரி திருவிழா என்பர். பிடாரி அம்மன் சிம்ம வாகனத்தில் வீதி உலா வருவார்.
- மூன்றாம் நாள்: "விக்னேஷ்வர பூஜை"என்பர். விக்னேஸ்வரர் வெள்ளி மூசிக வாகனத்தில் வீதி உலா வருவார்.
# திருவண்ணாமலை கார்த்திகை தீபத் திருவிழா

## கார்த்திகை தீபத் திருவிழா

- முதல் நாள் : காலை மூலவர் சந்நிதி முன்பு தங்க கொடிமரத்தில் கொடியேற்றம். பஞ்ச மூர்த்திகள் வெள்ளிவிமானத்தில் புறப்பாடு.
- இரண்டாம் நாள்: காலையில் விநாயகர், சந்திரசேகர் சூரிய பிரபை வாகனத்தில் வீதி உலா வருவார்கள்.
- மூன்றாம் நாள்: காலையில் விநாயகர், சந்திரசேகர் பூதவாகனத்திலும், மாலை பஞ்ச மூர்த்திகள் வெள்ளி விமானத்தில் புறப்பாடு.
- நான்காம் நாள்: காலையில் விநாயகர், சந்திரசேகர் நாக வாகனத்திலும், இரவு வெள்ளி மூஷிகம், மயில், காமதேனு, கற்பகவிருட்சம், ரிஷப வாகனங்களில் பஞ்ச மூர்த்திகள் திரு வீதி உலா வருவர்.
- ஐந்தாம் நாள்: காலையில் விநாயகர், சந்திரசேகர் மூஷிகம், கண்ணாடி ரிஷப வாகனத்திலும், இரவு பஞ்சமூர்த்திகள் திரு வீதி உலா வருவர்.
- ஆறாம் நாள்: வெள்ளித் தேர் திருவிழா என்பர். காலையில் 63 நாயன்மார்களும் மாடவீதி உலா வருவார்கள். இரவு பஞ்சமூர்த்திகள் திரு வீதி உலா வருவர்.
- ஏழாம் நாள்: பெரிய தேர் திருவிழா என்பர். பஞ்சமூர்த்திகளின் திருத்தேர் விருச்சக லக்கனத்தில் தேர் வடம் பிடித்து இழுப்பார்கள்.
- எட்டாம் நாள்: பிச்சாண்டவர் உற்சவம் என்பர். இரவு பஞ்சமூர்த்திகள் குதிரை வாகனத்தில் வருவர்.
- ஒன்பதாம் நாள்: சுவாமி புருஷமிருக வாகனத்தில் உலா வருவார்.இரவு பஞ்சமூர்த்திகள் கைலாய, காமதேனு வாகனங்களில் வீதி உலா வருவர்.
- பத்தாம் நாள்: காலை 4 மணிக்கு பரணி தீபம்.பகல் 12 மணிக்கு பிரம்ம தீர்த்ததில் தீர்த்தவாரி. மாலை 6 மணிக்கு பஞ்சமூர்த்திகள் தங்க விமானங்களில் எழுந்தருளுதல் மற்றும் அர்த்தநாரீஸ்வரர் வருகையை தொடர்ந்து மகா தீபம் ஏற்றுதல்.
# திருவண்ணாமலை கார்த்திகை தீபத் திருவிழா

## தெப்பத்திருவிழா

- பதினோராம் நாள்:இரவு சந்திரசேகரர் தெப்பத்தில் வருதல்.
- பன்னிரண்டாம் நாள்:பராசக்தி தெப்பத்தில் வருதல்.
- பதின்மூன்றாம் நாள்:சுப்பிரமணியர் தெப்பத்தில் வருதல்.
- பதினான்காம் நாள்:சண்டிகேஸ்வரர் விழா
இவ்வாறு 17 நாட்கள் இத்திருவிழா நடைபெற்று வருகிறது.
# கொங்கவேம்பு

**கொங்கவேம்பு** (*Kangavembu*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கவேம்பு ஊராட்சிக்கு உட்பட்டது.
# கொங்கவேம்பு

## அமைவிடம்

இந்த கிராமம்மாவட்டதலைமையகமான தர்மபுரியில் இருந்து 51கிலோமீட்டர் தொலைவிலும், அரூரில் இருந்து 11கிலோமீட்டர் தொலைவிலும்அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'16.8"N 78°30'58.4"E ஆகும்.
# கொங்கவேம்பு

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 196 குடும்பங்களும் 755 மக்களும் வசிக்கின்றனர். இதில் 382 ஆண்களும் 373 பெண்களும் அடங்குவர்.
# நடுவண் கல்வியியல் தொழில்நுட்ப நிறுவனம்

**நடுவண் கல்வியியல் தொழில்நுட்ப நிறுவனம்** (Central Institute of Educational Technology , சுருக்கமாக சிஐஇடி) என்பது ஒரு தன்னாட்சி அமைப்பாகும், இது பள்ளி அளவில் கல்வியின் தரத்தை விரிவுபடுத்துவதற்கும் மேம்படுத்துவதற்கும் வெகுஜன ஊடக தொழில்நுட்பத்தைப் பயன்படுத்துவதை ஊக்குவிப்பதற்காகவும் தேசிய கல்வி ஆராய்ச்சி மற்றும் பயிற்சி குழுவின் (NCERT) கீழ் ஒரு வழிகாட்டும் முகமையாக உருவாக்கப்பட்டது.இந்த நிறுவனம் இந்திய அரசின் கல்வி அமைச்சகத்தால் நிதியளிக்கப்படுகிறது.
# நடுவண் கல்வியியல் தொழில்நுட்ப நிறுவனம்

## அமைவிடம்

நடுவன் கல்வி தொழில்நுட்ப நிறுவனம் (CIET) 1984 இல் இந்திய அரசின் மனிதவள மேம்பாட்டு அமைச்சகத்தால், தேசிய கல்வி ஆராய்ச்சி மற்றும் பயிற்சி குழுவின்(NCERT) கீழ் நிறுவப்பட்டது. இந்த நிறுவனம் இந்தியாவின் தலைநகரான புது டெல்லியில் தேசிய கல்வி ஆராய்ச்சி மற்றும் பயிற்சிக் குழு, NIE வளாகத்தில்அமைந்துள்ளது.
# நடுவண் கல்வியியல் தொழில்நுட்ப நிறுவனம்

## மாநில கல்வி தொழில்நுட்ப நிறுவனங்கள் (SIET)

இதன் வழிகாட்டுதலின் கீழ் மாநில அரசுகளுடன் ஒருங்கிணைந்து செயல்படும் ஆறு மாநிலங்களில் மாநில தொழில்நுட்ப நிறுவனங்களை CIET அமைத்துள்ளது. அவை பின்வருமாறு,  
- திருவனந்தபுரம், கேரளா
- ஐதராபாத்து
- குசராத்
- புனே
- ஒடிசா (நிதிப் பயன்பாடு தொடர்பான சிக்கல்களால் மூடப்படும் நிலையில் உள்ளது)
- லக்னோ
# சக்கிலிப்பட்டி

**சக்கிலிப்பட்டி**(*Cakkilipaṭṭi*) என்பது இந்தியாவின் தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் கொங்கவேம்பு ஊராட்சிக்கு உட்பட்ட ஒரு சிற்றூர் ஆகும்.
# சக்கிலிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 14 கிலோமீட்டர் தொலைவிலும் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'32.4"N 78°30'40.4"E ஆகும்.
# சக்கிலிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 570 வீடுகளும் 2244 மக்களும் வாழ்கின்றனா். இதில் 1135 ஆண்களும், 1109 பெண்களும் அடங்குவர். கல்வியறிவு பெற்றவர்கள் விகிதம் 59.27% ஆகும். இது தமிழ்நாட்டின் சராசரி எழுத்தறிவு விகிதமான 80.09%ஐ விடக்குறைவு.
# இராபர்ட் ஹார்டிங் விட்டேகர்

**இராபர்ட் ஹார்டிங் விட்டேகர்** (Robet Harding Whittaker) அமெரிக்காவைச் சேர்ந்த தாவர சூழ்நிலையியல் அறிஞர். இவர் அமெரிக்காவின் கான்சாஸ் பகுதியில் விசிட்டா என்ற இடத்தில் 1920 ஆம் ஆண்டு திசம்பர் 27 ஆம் நாள் பிறந்தார்.
# இராபர்ட் ஹார்டிங் விட்டேகர்

## கல்வி

இவர் தனது இளங்கலைப் பட்டத்தினை கன்சாஸில் டோபிக்கா என்னும் இடத்தில் வாஸ்பர்ன் முனிசிபல் கல்லூரியில் (தற்போது வாஸ்பர்ன் பல்கலைக்கழகம்) பயின்றார். அதன் பின்னர் இலினாஸ் பல்கலைக்கழகத்தில் இராணுவத்துறையில் முனைவர் பட்டம் பெற்றார்.
# இராபர்ட் ஹார்டிங் விட்டேகர்

## பணி

இவர் வாசிங்டன் மாநிலக் கல்லூரியில் தனது கற்பித்தல் மற்றும் ஆராய்ச்சியினை மேற்கொண்டார். அதனைத் தொடர்ந்து புரோங்களின் கல்லூரி, கலிபோர்னியா பல்கலைக்கழகம், கார்னல் பல்கலைக்கழகம் ஆகியவற்றில் பணிபுரிந்தார்.
# இராபர்ட் ஹார்டிங் விட்டேகர்

## சாதனை

இவர் 1969 ஆம் ஆண்டு உலகில் வாழும் உயிரினங்களை மொனிரா, புரோட்டிஸ்டா, பூஞ்சை, தாவர உலகம், விலங்கு உலகம் என ஐந்து வகையாக வகைப்படுத்தினார். எனவே இவர் வகைப்பாட்டியலின் தந்தை எனப் பெயர் பெற்றார்.
# இராபர்ட் ஹார்டிங் விட்டேகர்

## இறப்பு

1980 ஆம் ஆண்டு அக்டோபர் 20 ஆம் நாளில் தனது 59 ஆவது வயதில் நியூயார்க் அருகில் உள்ள இச்சாக என்னும் இடத்தில் காலமானார்.
# போயதியஸ்

யூக்ளிடின் வடிவியல் கோட்பாடுகளிலிருந்து சிலவற்றை எடுத்து, போயதியஸ் ஒரு புத்தகமாக வெளியிட்டார். இவருடைய இயற்கணிதமும் நிக்கோமாக்கஸின் இயற்கணித சாதனைகளிலிருந்து எடுக்கப்பட்டவை. போயதியஸ் கிரேக்கர்களின் தருக்கம் முறைகளில் மிகவும் ஆர்வம் கொண்டிருந்ததாகத் தெரிகிறது. இவரை சில அரசியல் காரணங்களுக்காக சிறையில் அடைத்துக் கொன்றனர்.
# நம்பாலக்கோட்டை சிவன் கோவில்

**நம்பாலக்கோட்டை சிவன் கோவில்** என்பது நீலகிரி மாவட்டத்தில் உள்ள கூடலூர் வட்டத்தில் நம்பாலக்கோட்டை ஊரில் அமைந்துள்ள சிவன் கோயிலாகும். நம்பாலக்கோட்டை வேட்டைக்கொரு மகன் கோயில் எனவும் இக்கோயில் அழைக்கப்படுகிறது. மூலவர் பெட்டராயசுவாமி அல்லது வேட்டைக்காரன் என்று அழைக்கப்படுகிறார். நிலம்பூர் கோவிலக ஐமீன் பரம்பரையினரால் இக்கோவில் கட்டப்பட்டது. மண்டாடன் செட்டி சமூக மக்களின் வழிபாட்டுத் தலமாக இக்கோவில் விளங்கி வருகின்றது. நீலகிரி மாவட்டம் கூடலூரிலிருந்து மைசூர் செல்லும் சாலையில் இடதுபுறம் திரும்பினால் இந்த கோவிலை சென்றடையலாம்.
# கதம்ப உரு

உயிரினங்களின் உறுப்புகளில் உள்ள சில பகுதிகள் திடீரென்று சில மாற்றம் பெரும். இதற்கு உடல்சடுதி மாற்றம் என்று பெயர். இதன் விளைவாக ஒரு சிறிய பகுதி ஏனைய பகுதியை விட மாறுபட்டு காணப்படும் நிலையே **கதம்ப உரு** ( chimera) எனப் படும். இது பகுதிக் கதம்ப உரு, மிகை கதம்ப உரு, விளிம்பு வட்டக் கதம்ப உரு, குரோமோசோம் கதம்ப உரு என நான்கு வகைப்படும்.
# கதம்ப உரு

### பகுதிக் கதம்ப உரு

ஓர் உறுப்பில் மரபியலால் மாறுபட்ட திசுக்கள் காணப்படுகின்றன. நெல்லின் சில பூ வகைகளில் இளஞ்சிவப்பு உமியும், பச்சை நிற உமியும் உள்ளன. இவற்றை கலப்புச் செய்து பார்த்த போது ஒரே மஞ்சரியில் சில பூக்கள் இளஞ் சிவப்பு நிறமாகவும், வேறு சில பச்சை ஆகவும் இருந்தன.நெல், சோளம்,கம்பு ஆகியவற்றின் தண்டு, இலைகளில் பச்சை, வெள்ளை ஆகிய பகுதிகளில் கதம்ப உருக்களைக் காணலாம். கண்டங்கத்திரி, மணத்தக்காளி ஆகியவற்றை கலந்த போது அவற்றின் ஒரு பகுதி கண்டங்கத்திரி போலவும் மற்றொரு பகுதி மணத்தக்காளி போலவும் இருந்தது.
# மேப்கிங் சிறுவர் படை

**மேப்கிங் சிறுவர் படை** (Mafeking Cadet Corps) என்பது 1899-1900 ஆம் ஆண்டுகளில் தென் ஆப்பிரிக்காவில் நடைபெற்ற இரண்டாம் போயர் போரின் போது மேப்கிங் நகரம் முற்றுகையிடப்படுவதற்கு 217 நாள்களுக்கு முன் லார்ட் எட்வர்ட் செசில் (Lord Edward Cecil) என்பவரால் அமைக்கப்பட்ட சிறுவர் படை ஆகும். பிரித்தானிய முதன்மை அமைச்சரின் மகனான செசில் ஊழியர்களுக்கான அதிகாரியாகவும் கோட்டை காவற்படையின் துணை கமாண்டராகவும் இருந்தார். அவர்களின் படை தன் ஆர்வமுடைய போரில் பங்கு கொள்ள போதிய வயது இல்லாத வெள்ளை இன சிறுவர்களை கொண்டதாக இருந்தது. அவர்கள் போர் படை வீரர்களுக்கு உதவியாகவும் தகவல்களை கொண்டு செல்பவர்களாகவும், மருத்துவமனையில் உதவி புரிபவர்களாகவும் இருந்தனர். இதனால் போர் வீரர்களின் ராணுவ வேலை எளிதானது.  
சிறுவர் படையினர் காக்கி நிறச் சீருடையும் அகன்ற தொப்பியும் அணிந்திருந்தனர். ஸ்காட்லாந்து மேட்டு நிலத்தவரின் தொப்பி வகையை போன்று அது ஒரு புறம் மேல் தூக்கியவாறு அமைந்திருந்தது. நகர மக்கள் சிறுவர்களின் சீருடை அழகை பற்றி அடிக்கடி பேசிக்கொண்டனர். 13 வயது சார்ஜன்ட் மேஜர் வார்னர் குட் இயர் என்பவன் படை தலைவனாக இருந்தான்.  
மேப்கிங் சிறுவர் படையே பின்னாளில் சாரணர் படை (boy scouts) துவங்க ஊக்கமாக இருந்தது.
# மேப்கிங் சிறுவர் படை

## படையின் பணிகள்

செய்திகளை நகரத்திற்குள்ளும் கோட்டைக்கு வெளியே கொண்டு செல்வதும் அவர்களின் பணிகளுள் ஒன்றாக இருந்தது. சில சமயம் திறந்த வெளியில் பல மைல் தொலைவு செல்ல வேண்டி இருந்தது. துவக்கத்தில் அவர்கள் கழுதைகளை பயன்படுத்தினர். ஆனால் கோட்டை முற்றுகைக்கு பின் உணவு பற்றாக்குறையானது. எனவே கழுதைகள் உணவானது. அதன் பிறகு அவர்கள் மிதிவண்டிகளை பயன்படுத்தினர்.
# இரங்க மலை

**இரங்க மலை** (Ranga Malai) இந்தியாவின் தமிழ்நாடு மாநிலம், திண்டுக்கல் மாவட்டம், வேடசந்தூர் வட்டம், கரூர் தேசிய நெடுஞசாலையில் அமைந்துள்ள ஒரு கூம்பு வடிவமான மலை ஆகும். அரவக்குறிச்சியிலிருந்து திண்டுக்கல் செல்லும் பாதையில் சுமார் 15 கிலோமீட்டர் தொலைவில் இம்மலை அமைந்துள்ளது. இரங்க மலை சுமார் 3500 அடி உயரம் கொண்டதாகவும், இம்மலையில் மல்லீசுவரர் கோவில் என்று அழைக்கப்படும் சிவன் கோவில் ஒன்றும் அமைந்துள்ளது. அளவில் சிறியதான இக்கோவிலுக்கு அர்ச்சகர்கள் ஒவ்வொரு நாளும் காலையில் மலை மேல் ஏறி மாலை வரை இருந்து திருப்பணிகளை முடித்து விட்டு இறங்கி வருகின்றனர். மலையின் உச்சியில் விளக்கு கம்பம் உள்ளது. செங்குத்தான இம்மலைக்கு முறையான படிக்கட்டுக்கள் அமைக்கப்படவில்லை என்பதால் மலை ஏறுவது சற்று கடினமாகும். நாள்தோறும் நூற்றுக்கணக்கான மக்கள் மலைக்குச் சென்று மல்லீசுவரரை வழிப்பட்டு வருகின்றனர். மலையில் நல்ல மூலிகைகள் இருப்பதால் இங்கு தங்கினால் நோய்கள் நீங்கும் என நம்புகின்றனர். பழமையான இக்கோவில் பாண்டியர் காலத்தைச் சேர்ந்ததாகும்.
# புனித சூசையப்பர் மேல்நிலைப் பள்ளி, செங்கல்பட்டு

**செங்கல்பட்டு புனித சூசையப்பர் மேல்நிலைப் பள்ளி** (*St. Joseph's Higher Secondary School, Chengalpattu*) இந்தியாவின் தமிழ்நாடு மாநிலம் செங்கல்பட்டு நகரத்தில் அமைந்துள்ளது.  
1966 ஆம் ஆண்டு புனித கேப்ரியல் மாண்ட்ஃபோர்டு சகோதரர்களால் செங்கல்பட்டு புனித சூசையப்பர் மேல்நிலைப் பள்ளி தொடங்கப்பட்டது. "கடவுள் எங்கள் நம்பிக்கை" என்ற பொன்மொழியைக் கொண்டு இயங்குகிறது. திருச்சியின் புனித கேப்ரியல் மாண்ட்ஃபோர்டு சகோதரர்கள் மாகாணத்தின் கீழ் ஒரு நிறுவனமாக இப்பள்ளி செயல்படுகிறது.
# புனித சூசையப்பர் மேல்நிலைப் பள்ளி, செங்கல்பட்டு

## வரலாறு

1800 ஆம் ஆண்டுகளின் பிற்பகுதியில், உள்ளூர்வாசிகளின் குழுவொன்று உள்ளூர் உயர்நிலைப் பள்ளியாக இப்பள்ளியைத் தொடங்கியது. 1931 ஆம் ஆண்டு இப்பள்ளி புனித சூசையப்பர் உயர்நிலைப் பள்ளியாக தரம் உயர்ந்தது. கத்தோலிக்க பிதாக்களால் பள்ளியின் நிர்வாகம் 1966 வரை தொடர்ந்தது. மேத்யூ வடசேரி கடைசியாக தலைமை ஆசிரியராக இருந்தார். 1966 ஆம் ஆண்டில் பள்ளி புனித கேப்ரியல் மாண்ட்ஃபோர்டு சகோதரர்களால் கைப்பற்றப்பட்டது.
# புனித சூசையப்பர் மேல்நிலைப் பள்ளி, செங்கல்பட்டு

## பாடத்திட்ட இணை செயல்பாடுகள்

- உடற்கல்வி
- விளையாட்டு
- எழுத்தறிவு மற்றும் விவாத சங்கம்
- சாரணர் இயக்கம்
- சமூக சேவை
- கல்வி சுற்றுலா
- கணிதக் கழகம்
- தடகள மன்றம்
- தேசிய மாணவர் படை
- நுண்கலை சங்கம்
- கால்பந்து
- கைப்பந்து
- கூடைப்பந்து
# பா. ஆனந்தகுமார்

**பா. ஆனந்தகுமார்** காந்திகிராம கிராமிய நிகர்நிலைப் பல்கலைக்கழகத்தில் தமிழ்ப் பேராசிரியரும், தமிழறிஞரும், மொழிபெயர்ப்பாளரும் ஒப்பிலக்கிய அறிஞரும் ஆவார்.
# பா. ஆனந்தகுமார்

## வாழ்க்கைக் குறிப்பு

பா. ஆனந்தகுமார் மதுரை மாவட்டத்தில் அ.பாதமுத்து, சந்தோசம் ஆகியோருக்குப் பிறந்தார். மதுரை அமெரிக்கன் கல்லூரியில் இளங்கலைப் பட்டமும் மதுரை காமராசர் பல்கலைக்கழகத் தமிழ்த்துறையில் முதுகலைப் பட்டமும் முனைவர் பட்டமும் பெற்றர்.
# பா. ஆனந்தகுமார்

## இவரது ஆய்வுகள் மற்றும் எழுதிய நூல்கள்

இவரது முனைவர்பட்ட ஆய்வு "பாரதியார், குமரனாசான், குரஜாடா அப்பாராவு கவிதைகளில் புனைவியல்" என்பதாகும். பேராசிரியர் தி. சு. நடராசனிடம் முனைவர்பட்ட ஆய்வினை மேற்கொண்டவர். தொடர்ந்து, ஆய்வுக் கட்டுரைகளையும், மொழிபெயர்ப்பு நூல்களையும் எழுதி வருகிறார்.
- தெலுங்கு இலக்கிய வரலாறு
- பாரதியார் ஆசான் அப்பாராவு கவிதைகளில் புனைவியல்
- குஞ்ஞுண்ணி கவிதைகள் (மலையாள மொழிபெயர்ப்பு நூல்)
- இலக்கியமும் பண்பாட்டு மரபுகளும்
- இந்திய ஒப்பிலக்கியம் சுசன் பாசுனெட்டை முன்வைத்து
- இயந்திரம் (மலையாள நாவல் மொழிபெயர்ப்பு)
- தமிழ் ஆராய்ச்சி வரலாற்றில் மார்க்சியப் பேரொளி கா. சிவத்தம்பி
- புலம்பெயர்ந்தோர் இலக்கியம் பனுவல்களும் மதிப்பீடுகளும்
- தமிழ்ச் செவ்விலக்கியங்கள் மீள் வாசிப்பு
- தனிநாயக அடிகளாரின் ஒப்பிலக்கியச் சிந்தனைகள்
- கடற்கரையில் (சிறுகதைத் தொகுப்பு - மலையாள மொழிபெயர்ப்பு)
- பாரதியும் இந்தியக் கவிஞர்களும்
# பா. ஆனந்தகுமார்

## விருதுகள்

- ' இயந்திரம்' எனும் இவரது மலையாள மொழிபெயர்ப்புப் புதின நூலுக்கு சாகித்திய அகாதமி விருது பெற்றுள்ளார்.
# பா. ஆனந்தகுமார்

## உசாத்துணைகள்

- 'மொழி,பண்பாட்டு தனித்துவங்களை திட்டமிட்டு குலைக்கும் செயற்பாடே 'காவி அரசியல்', எஸ்.பி.எஸ் வானொலி, 13 நவம்பர் 2019
# நெல் துங்ரோ

| தீநுண்ம வகைப்படுத்தல் |  |
| --- | --- |
| (தரவரிசைப்படுத்தப்படவில்லை): | தீநுண்மம் |
| தொகுதி: | ரைபோவிரியா |
| வகுப்பு: | ரெவ்ட்ராவிரிசெட்டுகள் |
| வரிசை: | *ஆர்டெர்வைரல்ஸ் * |
| குடும்பம்: | *காலிமோவிரிடே* |
| பேரினம்: | *துங்ரோவைரஸ்* |
| இனம்: | <div id="59"></div> |
| தீநுண்மம்: | <div id="66">துங்ரோ தீநுண்மம்</div> |  
**துங்ரோ நோய்** என்பது இளம் பயிர்களைத் தாக்கி அதிகளவில் மகசூல் இழப்பை ஏற்படுத்தும் ஒரு நச்சுயிரி நோயாகும். நெல் துங்ரோ பெஸ்லிஃபாம் வைரஸ் மற்றும் நெல் துங்ரோ ஸ்பெரிகல் வைரஸ் போன்ற நுண்ணுயிரிகளால் ஏற்படும் இந்நோய் எல்லாப் பருவங்களிலும் (நாற்றங்கால் முதல் அறுவடை வரை) நெற்பயிர்களைத் தாக்கும். *துங்ரோ* என்பது பிலிப்பினோ பேச்சுவழக்கில் 'வளர்ச்சி சீரழிவு' என்று பொருள்படும்.மேலும் இந்த வைரஸ் முதன்முதலில் பிலிப்பைன்ஸில் 1975 ஆம் ஆண்டில் கண்டறியப்பட்டது.
# நெல் துங்ரோ

## அறிகுறிகள்

தாக்கப்பட்ட இலைகள் முதலில் மஞ்சளாகவும் பின்பு ஆரஞ்சு கலந்த மஞ்சள் அல்லது துரு போன்ற பழுப்பு கலந்த மஞ்சள் நிறமாகக் காணப்படும். செடிகளின் வளர்ச்சி குன்றி நுனி இலைகள் வெளிப்பக்கமாக சுருண்டு காணப்படும். குருத்து இலைகளில் தேமல் போன்ற வெளிறிய திட்டுகள் தென்படும். மேலும் இது நெற்பயிரின் அனைத்து வளர்ச்சி நிலைகளையும் தாக்கக் கூடியதாகும்.
# நெல் துங்ரோ

## பரவும் விதம்

பச்சைத் தத்துப் பூச்சிகள் (நெஃபோடெட்டிக்ஸ் வைரசென்ஸ்) நெற்பயிரின் இலைகளின் சாறினை உறிஞ்சும் போது அவற்றின் குழலுக்குள் உள்ள நச்சுயிரி செடியினுள் செலுத்தப்பட்டு இந்நோய் ஏற்படும். நெற்பயிர் துங்ரோ உருளை வடிவ நச்சுயிரானது 100-300 மிமீ நீளமும், 30-35 மிமீ அகலமும் கொண்டது. இந்த நச்சுயிரியானது இரு உட்கரு அமிலமாக 8.3 கிலோ பைட்ஸ் (8.3 kb) அளவு கொண்டது. நெற்பயிர் துங்ரோ கோள வடிவ நச்சுயிரி சீரான வடிவமுடையது. அதன் குறுக்களவு 30 நானோ மீட்டர் ஆகும். இந்த நச்சுயிரி பலகற்றை ஒரு புரியிழையுடைய உட்கரு அமிலமாக 12 கிலோ பைட்ஸ் அளவைக் கொண்டுள்ளது.
# கதித்தமலை

திருப்பூர் மாவட்டம், ஊத்துக்குளி வட்டத்திற்கு உட்பட்ட, ஊத்துக்குளியில் புகழ் பெற்ற **கதித்தமலை** அமைந்துள்ளது. இது கைத்தமலை என்றும் கதிர்த்தமலை என்றும் அழைக்கப்படுகிறது. இங்கு வெற்றி வேலாயுதசுவாமி திருக்கோவில் அமைந்துள்ளது.
# கதித்தமலை

### வரலாறு

கதித்த என்பதற்கு எழுதல், நற்கதியடைதல், மிகுதல், கனமான, உயர்ந்த என்றெல்லாம் பல பொருள் உண்டு. கதித்த என்னும் சொல்லுக்கு கோபித்த என்ற பொருளும் உண்டு.  
அம்மையப்பனாகிய பெற்றோரிடம் ஞானப்பழத்தை பெறாத முருகன் அவர்களிடம் கோபித்துக்கொண்டு இங்கு வந்தால் (கோபித்தமலை) கதித்தமலை ஆயிற்று என்றும் கூறப்படுகிறது. கைத்தமலை முருகன் கோயில் கிபி 13ஆம் நூற்றாண்டில் கொங்கு மன்னர்களால் கட்டப்பட்டது இந்த கைத்தமலை முருகன் கோயில்.
# கதித்தமலை

### சிறப்பு

தென்னகத்தில் எங்கும் இல்லாத வகையில் இந்த கோவிலில் மரச்சிற்பத்தினால் செய்யப்பட்ட தேர் மலையின் மீது அமைந்துள்ள கோவிலை சுற்றி வலம் வருவது சிறப்பாகும். மற்ற முருகன் கோவில்களில் தேர் மலைக்கு கீழ்தான் வலம் வரும் என்பது குறிப்பிடத்தக்கது.
# கதித்தமலை

### மயூரகிரி

கதித்தமலை மயூரகிரி என்றும் அழைக்கப்படுகிறது. கதித்தமலை மயில் வடிவில் உள்ளது. மயிலுக்கு வடமொழியில் மயூரம் என்று பெயர். அதனால் கதித்தமலையை மயூரகிரி என்றும் மயூரகிரி ஷேத்ரம் என்றும் அழைப்பர். மயூரகிரி சித்தர் இங்கு அடக்கமாகியுள்ளார்.
# கதித்தமலை

### கதிர்த்தமலை

ஆர். தியாகராஜன் அவர்கள் 1966-ஆம் ஆண்டு வெளியிட்ட ஒரு நூலில் கதித்தமலையை கதிர்த்தமலை என குறிப்பிடுகிறார். கதிர்த்த என்னும் சொல்லுக்கு பிரகாசித்தல், ஒளிவிடுதல் என்று பொருள் உண்டு. கதிர் உதிர்த்த மலை, கதித்தமலை ஆயிற்று.
# கதித்தமலை

### ஆலயங்கள்

இந்த கோவிலில் மூலவரின் பின்புறம் வள்ளி, தெய்வானை சன்னதிகள் உள்ளன. திருமணத் தடை நீக்கும் ஆலயமாக உள்ளது. திருமணத்தடை உள்ளவர்கள் மஞ்சள், குங்குமம், கச்சுடை, வளையல், வெற்றிலை, பாக்கு ஆகியவற்றை வைத்து வழிபட்டால் காரியம் கைகூடும் என்பது ஒரு நம்பிக்கை.  
மூலவருக்கு பின்புறம், பாலமரத்தடியில் சுக்குமலையாண்டவர் எழுந்தருளியுள்ளார். இவர் குழந்தைகளுக்கு ஏற்பபட்ட கக்குவான் நோயை தீர்ப்பதாக கூறப்படுகிறது.
# அகர் சட்டமன்றத் தொகுதி

**அகர்** (*Agar*, தொகுதி எண்:166) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.இத்தொகுதி தேவாஸ் மக்களவைத் தொகுதியின் எட்டு சட்டமன்றத் தொகுதிகளில் ஒன்றாக உள்ளது. இத்தொகுதி அகர் மால்வா மாவட்டத்தில் அமைந்துள்ளது.
# அகர் சட்டமன்றத் தொகுதி

## 2013 சட்டமன்றத் தேர்தல்

2013 ஆம் ஆண்டு நடந்த சட்டமன்றத் தேர்தலில் பாரதிய ஜனதா கட்சியைச் சேர்ந்த மனோகர் ஊண்ட்வால் வெற்றி பெற்றார்.
# மேய்ச்சற்காடு

**மேய்ச்சற்காடு** (Silvopasture) என்பது வனவியலின் முக்கிய அங்கமாகும்  
வீட்டு விலங்குகளின் உணவுத் தேவைக்காக காடுகள் மற்றும் புல்வெளிகள் வளர்க்கப்படுவதற்கு மேய்ச்சற்காடு என்று பெயர். இதனால் வளர்க்கப்படும் மரங்கள் மற்றும் விலங்குகள் நீண்ட கால வருமானத்திற்கு வழிவகை செய்கிறது. மேய்ச்சல் காடுகள் மூலமாக விலங்குகளும், விலங்குகள் மூலமாக காடுகளும் பயனடைகின்றன.
# மேய்ச்சற்காடு

### பயன்கள்

1. மண் அரிமானத்தை தடுக்கிறது
1. கால்நடைகளுக்கு நிழல் தருகிறது
1. சில மரங்கள் கால்நடைகளுக்கு தீவனமாகப் பயன்படுகிறது.
1. சில மரங்கள் வீட்டு உபயோகப் பொருட்கள் தயாரிக்கப் பயன்படுகிறது.
# கடல் வளைவு

வில் உள்ள ஆஜர் விண்டோ என்னும் கடல் வளைவு, இது 2017 ல் சரிந்தது]]
**கடல் வளைவு** (sea arch) என்று அழைக்கப்படுவது கடல் அலைகளால் அரிக்கப்பட்டு உருவாகும் ஒரு நில அமைப்பு ஆகும். அலைகள் கடற்கரையை சுற்றிலும் அரித்தல், கடத்துதல் மற்றும் படியவைத்தல் ஆகிய பணிகளை செய்கின்றன. இவ்வாறு தொடர்ச்சியாக அலைகளானது ஓங்கலின் அடிமட்டத்தில் குடைந்து குகை போன்ற தோற்றத்தை ஏற்படுத்துகின்றன. இந்நிலை தொடரும்போது இரண்டு குகைகள் ஒன்றோடு ஒன்று சேர்ந்து கடல் வளைவு உருவாகின்றன. மேவும் அலைகளால் ஏற்படுகின்ற தொடர் அரிப்பானது கடல் வளைவை முழுவதுமாக நொறுங்கி போக வழிவகுக்கிறது.
# புள்ளலூர்

**புள்ளலூர்** அல்லது **பொள்ளிலூர்** தமிழ்நாட்டின் காஞ்சிபுரம் மாவட்டத்தில் வாலாசாபாத் ஒன்றியத்தில் உள்ள ஒரு சிற்றூர் ஆகும். இந்தச் சிற்றூரில் மூன்று வரலாற்றுச் சிறப்புமிக்க போர்கள் நடைபெற்றுள்ளன: 611-12-இல் பல்லவ அரசன் மகேந்திரவர்மனுக்கும் சாளுக்கிய அரசன் இரண்டாம் புலிகேசிக்கும் இடையே நடந்த புள்ளலூர்ப் போர், ஐதர் அலிக்கும் பிரித்தானியக் கிழக்கிந்திய நிறுவனத்திற்கும் இடையே நடந்த இரண்டாவது ஆங்கிலேய மைசூர் போரின் 1780, 1781 பொள்ளிலூர் போர்கள்.
# புள்ளலூர்

## மக்கள்தொகை

புள்ளலூரின் மக்கள்தொகை 2001ஆம் ஆண்டு கணக்கெடுப்பின்படி 2,690; இதில் ஆண்கள் 1315 பெண்கள் 1375. பாலின வீதம் 1046 மற்றும் படிப்பறிவு வீதம் 63.52
# இந்துக் கல்லூரி தொடருந்து நிலையம்

## பயன்கள்

ஒவ்வொரு நாளும், சுமார் 4,000 மாணவர்கள், 5,000 அலுவலக பணியாளர்கள் மற்றும் 2,000 பிற பயணிகள் உட்பட சுமார் 11,000 பயணிகள் நிலையத்தைப் பயன்படுத்துகின்றனர். நடைமேம்பாலம் இல்லாததால், இந்துக் கல்லூரியில் இருந்து இரயில் தண்டவாளத்தை கடந்து, இரயில் நிலையத்தில் உள்ள புறநகர் நடைமேடைக்கு பயணிகள் செல்கின்றனர். ஆனால், கடந்த 2005 ஆம் ஆண்டு நடைமேம்பாலம் அமைக்க அனுமதி அளிக்கப்பட்டு, 2008 ஆம் ஆண்டில் பாலம் கட்டப்பட்டது. மேம்பாலமானது பிரதான பாதையை விட்டு வெளியேறும் இரண்டு புறநகர் நடைமேடைகளை மட்டும் இணைக்கும் வகையில் திட்டமிடப்பட்டதால் பயணிகள் இரயில் பாதையை கடந்து செல்ல வேண்டிய கட்டாயம் ஏற்பட்டது.
# வார் ஆப் த பட்டன்ஸ் (புதினம்)

**வார் ஆப் த பட்டன்ஸ், எ நாவல் ஆப் மை டுவல்த் இயர் ** (முழு பெயர்) என்பது பிரஞ்சின், ஃப்ரான்ச் காம்டேவில் இருந்து லூயிஸ் பெர்கார்ட் எழுதிய ஒரு பிரஞ்சு புதினமாகும். இது 1912 இல் வெளியிடப்பட்டது. இது ஃப்ரான்ச் காம்டே பகுதியில் இருந்த இரு போட்டி மிகுந்த கிராமங்களான லாங்கர்வெர்னே மற்றும் வெல்ரேன்ஸை ஆகியவற்றைச் சேர்ந்த இரண்டு கும்பல்களுக்கு இடையில் நடைபெறும் "போர்" பற்றி விவரிக்கிறது. நாவலாசிரியர் தான் இரண்டு ஆண்டுகள் கல்வி பயின்ற கிராமமான லாண்டிரேஸை கதைக்களமாக பயன்படுத்தியுள்ளார். புதினத்தின் பெயரானது போரின் முக்கிய இலக்கான எதிரணியில் இருந்து அவர்களின் சட்டை மற்றும் கால்சட்டையிலிருந்து துண்டித்து கூடிய வரை அதிகமான பொத்தான்களை பெற வேண்டும் என்பதில் இருந்து உருவானது. கதையின் பெரும்பாலான பகுதி லாங்கர்வர்னே குழந்தைகளின் பார்வையில் இருந்து சொல்லப்படுகிறது.
# வார் ஆப் த பட்டன்ஸ் (புதினம்)

## கதைச் சுருக்கம்

லாங்கர்வர்னேயின் சிறுவன் லெப்ராக் தலைமையில் ஒரு படையும் வெல்ரேன்ஸை சேர்ந்த அஸ்டெக் டி கய்ஸ் தலைமையில் மற்றொரு படையுமாக இவர்களில் எவரும் கருணையின்றி ஒருவருக்கு ஒருவர் குச்சிகள், கற்கள் மற்றும் வெறும் கையால் சண்டையிட்டுக்கொள்கின்றனர்.  
எதிர்பாராதவிதமாக எதிரிகளிடம் சிக்கும் அனைவரின் பொத்தன்களும், காலணி கட்டு கயிறுகளும் வெட்டப்பட்டு அவமானத்துடன் வீட்டிற்கு துரத்தப்படுவதுடன் இதனால் வீட்டில் பெற்றோரிடம் அடியும் வாங்கவேண்டிய நிலை ஏற்படும்.  
லெப்ராக் சண்டையில் வெல்ல வேண்டும் என்ற ஆசைக்காக முறையற்ற போர்முறையைக் கையாண்டான். அதாவது தங்கள் படையின் துணிகளுக்கு சேதம் நேராமல் தடுக்க நிர்வாணமாகவும் அதையும் மீறி சேதம் நேருமானால் உடனடியாக அவற்றை தைக்க சிறுமிகளை வைத்திருந்தான்.
# வாதாப்பட்டி

**வாதாப்பட்டி** (*Vadapatti*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கவேம்பு ஊராட்சிக்கு உட்பட்டது.
# வாதாப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரில் இருந்து 47 கிலோ மீட்டர் தொலைவில் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'58.7"N 78°31'29.2"E ஆகும்.
# வாதாப்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 147 குடும்பங்களும் 558 மக்களும் வசிக்கின்றனர். இதில் 283 ஆண்களும் 275 பெண்களும் அடங்குவர்.
# தேசிய மேம்பட்ட ஆய்வுகள் நிறுவனம்

**தேசிய மேம்பட்ட ஆய்வுகள் நிறுவனம்** (*National Institute of Advanced Studies*) என்பது இயற்கை அறிவியல், சமூக அறிவியல், கலை மற்றும் மனிதநேயம் ஆகிய பல்வேறு துறைகள் மற்றும் பல்துறை ஆராய்ச்சிகளில் ஈடுபட்டுள்ள இந்தியாவின் முதன்மையான ஒரு நிறுவனமாகும். விஞ்ஞானம், கலை மற்றும் மனிதநேயம் ஆகிய துறைகளில் குறிப்பிடத்தக்க கல்வியாளர்களுடன் தொடர்புகொள்வதற்கும் தகவல் பரிமாற்றம் செய்வதற்கும் நிர்வாகிகள், மேலாளர்கள் மற்றும் சமூகத் தலைவர்களுக்கு ஒரு வழியை வழங்குவதற்காகவும் இந்நிறுவனம் ஜே.ஆர்.டி.டாடாவால் நிறுவப்பட்டது. இந்த நோக்கங்களுடன், தேசிய மேம்பட்ட ஆய்வுகள் நிறுவனம் பல நிலை ஆராய்ச்சி திட்டங்களை நடத்துகிறது மற்றும் திறமையான முனைவர் பட்ட மாணவர்களுக்கும் வழிகாட்டுகிறது. தென்னிந்திய மாநிலமான கர்நாடகாவில் உள்ள பெங்களூருவை தளமாகக் கொண்ட இந்த நிறுவனம், 1988 ஆம் ஆண்டு சூன் மாதம் 20 ஆம் தேதியன்று டாக்டர் இராசா ராமண்ணாவை அதன் நிறுவனர் இயக்குனராகக் கொண்டு செயல்படத் தொடங்கியது.
# கரும்பு கட்டை பயிர் சாகுபடி

**மறுதாம்பு சாகுபடி** அல்லது **கட்டை பயிர் சாகுபடி** (Sugarcane ratoon crop cultivation) என்பது நடவு கரும்பை அறுவடை செய்த பின், மீண்டும் அடிக்கரும்பை சாகுபடிக்கு கொண்டு வருவதைக் குறிப்பதாகும். பொதுவாக இச்சாகுபடி முறைய்யானது கரும்பில் முதன்மையாக பின்பற்றப்படுகிறது, என்றாலும் பருத்தி, சம்பங்கி, சோளம், கீரைகள் போன்ற பயிர்களிலும் இம்முறை பின்பற்றப் படுகிறது.
# கரும்பு கட்டை பயிர் சாகுபடி

## கரும்பில் கட்டைப் பயிர் சாகுபடி

- முதல் கரும்பு அறுவடை முடிந்தபின் கரும்பு தோகையை தீயிட்டு அகற்றிவிடவேண்டும்.
- உடனே வயலலில் நீர்பாய்ச்ச வேண்டும்.
- நிலமட்டத்திற்கு கீழ் கரும்பு கட்டைகளை செதுக்கி விடவேண்டும்
- பார்களை உடைத்துவிடவேண்டும்.
- பாலிதீன் பைகளில் வளர்த்த கரும்பு நாற்றுகளை பயன்படுத்தி பாடுவாசி (gap filling) நிரப்ப வேண்டும்.
- 25% தழைச்சத்தை கூடுதலாக இட வேண்டும்.
- பின் அனைத்து செயல்முறைகளும் நடவுகரும்பை போல் செய்ய வேண்டும்.
கரும்பு சாகுபடியில் ஒரு நடவு, இரண்டு கட்டை பயிர்,என சாகுபடி செய்தால் லாபம் பெறலாம்.
# கோட்டப்பட்டி

**கோட்டப்பட்டி** (*Kottapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்ட ஒரு கிராமம் ஆகும்.
# கோட்டப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சேலத்தில் இருந்து 78 கிலோமீட்டர் தொலைவிலும், திருவண்ணாமலைலிருந்து 60 கிலோமீட்டர் தொலைவிலும் மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது.
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°58'56.3"N 78°40'12.5"E ஆகும்.
# கோட்டப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1009 குடும்பங்களும் 3690 மக்களும் வசிக்கின்றனர். இதில் 1786 ஆண்களும் 1823 பெண்களும் அடங்குவர்.
# குதிரை குளம்பு ஏரி

வில் உள்ள இவிட்னா ஆற்றின் வளைவுத் தோற்றமும் அடுத்து உள்ள குதிரைக் குளம்பு ஏரிகளும்]]
**குதிரை குளம்பு ஏரி** (Oxbow lake) என்பது ஆறோடு தொடர்புடைய நிலத்தோற்றங்களுள் ஒன்று ஆகும். ஆற்று வளைவானது ஆற்றின் மூப்பு நிலையில் அதிக அளவு துடிப்புடன் காணப்படுகிறது. அதன் வெளிப்புற கரை அல்லது உட்குழிந்த கரை துரிதமாக அரிக்கப்பட்டு அது ஒரு முழுமையான வளையம் போல மாற ஆரம்பிக்கிறது.
இந்நிலையில் கால ஓட்டத்தில் நீரானது ஆற்று வளைவின் குறுகிய கழுத்துப் பகுதியை உடைத்து நேராக செல்வதால், அதனால் விடப்பட்ட வளைவுப் பகுதி குதிரை குளம்பு ஏரி எனப்படுகிறது.  
இந்தியாவின் பீகார் மாநிலத்தில் உள்ள கன்வர் ஏரி ஆசியாவின் மிகப்பெரிய நன்னீர் குதிரை குளம்பு ஏரி ஆகும்.
# சூரநத்தம்

**சூரநத்தம்** (*Sooranatham*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், கோட்டப்பட்டி ஊராட்சிக்கு உட்பட்ட ஒரு சிற்றூர் ஆகும்.
# சூரநத்தம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 67 கிலோமீட்டர் தொலைவிலும், அரூரில் இருந்து 23 கிலோமீட்டர் தொலைவிலும், சென்னையிலிருந்து 246 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°57'42.8"N 78°39'49.9"E ஆகும். இங்கு 102 குடும்பங்களும் 331 மக்களும் வசிக்கின்றனர். இதில் 160 ஆண்களும் 171 பெண்களும் அடங்குவர்.
# கிராசி மலை

**கிராசி மலை** *(Grassy Hill)* ஆங்காங் நாட்டிலுள்ள பதினான்காவது பெரிய மலை ஆகும். புல்தரை மிகுந்த இம்மலை 647 மீ உயரம் கொண்டது. திசுவான் வான் நகரம் மற்றும் தாய் போ பகுதிகளுக்கு இடையில் ஈயச் சுரங்க கணவாய்க்கு அருகில் இம்மலை அமைந்துள்ளது. மேக்லகோசு நடைபாதையின் ஏழாவது நிலை இம்மலை உச்சிக்கு அருகில் செல்கிறது.
# பிர்லா விருது

**ஜி. டி. பிர்லா விருது** அறிவியல் ஆராய்ச்சிக்காக1991 ஆம் ஆண்டு நிறுவப்பட்ட கே. கே. பிர்லா அறக்கட்டளைமூலம், இந்திய வள்ளல்கன்சியாம்தாஸ் பிர்லா நினைவாகவழங்கப்படும் ஒரு விருது ஆகும்.  
50 வயதுக்கு குறைவான இந்தியாவில் வாழும், பணியாற்றும் விஞ்ஞானி ஒருவரால் கடந்த 5 ஆண்டுகளின் போது மேற்கொள்ளப்பட்ட சிறந்த அறிவியல் ஆராய்ச்சிக்காக இந்த விருது வழங்கப்படுகிறது.  
இந்த விருதின் மதிப்பு ரூ.1.5 இலட்சங்கள் ஆகும். ஆண்டுதோறும் இந்த விருது அறிவியல் மற்றும் மருத்துவம் சார்ந்த துறைகளுக்கு வழங்கப்படுகிறது.
# தேக்கனாம்பட்டி

**தேக்கனாம்பட்டி** (*Thekkanampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்டது.
# தேக்கனாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 86 கிலோமீட்டர் தொலைவிலும், அரூரில் இருந்து 51 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°56'04.3"N 78°40'28.4"E ஆகும்.
# தேக்கனாம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 75 குடும்பங்களும் 287 மக்களும் வசிக்கின்றனர். இதில் 137 ஆண்களும் 150 பெண்களும் அடங்குவர்.
# ஆவாலூர்

**ஆவாலூர்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கோட்டப்பட்டி ஊராட்சிக்கு உட்பட்ட ஒரு கிராமம் ஆகும்.
# ஆவாலூர்

## அமைவிடம்

இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°55'52.1"N 78°40'10.0"Eஆகும். இங்கு 167 குடும்பங்களும் 661 மக்களும் வசிக்கின்றனர். இதில் 338 ஆண்களும் 323 பெண்களும் அடங்குவர்.
# அய்யம்பேட்டை, காஞ்சிபுரம்

**அய்யம்பேட்டை** (Ayyampettai) இந்தியாவின் தமிழ்நாடு மாநிலத்தில் காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# அய்யம்பேட்டை, காஞ்சிபுரம்

## மக்கள்தொகை

2001-ஆம் ஆண்டின் இந்திய மக்கள்தொகை கணக்கெடுப்பின்படி அய்யம்பேட்டையில் 6022 மக்கள் உள்ளனர். இவர்களில் 52% ஆண்கள், 48% பெண்கள் ஆவார்கள். அய்யம்பேட்டை மக்களின் சராசரி கல்வியறிவு 66% ஆகும், இது தேசிய சராசரியான 59.5%ஐ விட அதிகமாக உள்ளது. ஆண்கள் 58% மற்றும் பெண்களின் கல்வியறிவு 42% ஆகும். 10% மக்கள் தொகையில் 6 வயதுக்குட்பட்டோர் ஆவார்கள்.  
அய்யம்பேட்டை விவசாயத்தை சார்ந்திருக்கிறது. அரிசி மற்றும் கரும்பு பயிரிடப்படுகிறது. அய்யம்பேட்டை பேருந்து நிறுத்தத்திலிருந்து 3 கி.மீ. தூரத்தில் நதி பல்லார் உள்ளது.
# செலம்பை

**செலம்பை** (*Selambai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்டது கிராமம்.
# செலம்பை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 71 கிலோமீட்டர் தொலைவிலும், அரூரில் இருந்து 28 கிலோ மீட்டர் தொலைவிலும், மாநில தலைநகரான சென்னையிலிருந்து 249 கிலோமீடர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'25.6"N 78°40'33.7"E ஆகும்.
# செலம்பை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 73 குடும்பங்களும் 250 மக்களும் வசிக்கின்றனர். இதில் 115 ஆண்களும் 135 பெண்களும் அடங்குவர். கிராமத்தின் மொத்த எழுத்தறிவு விகிதம் 44.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஆற்று ஓங்கல்கள்

வில் மொன்டானாவில் பவுடர் ஆற்றில் காணப்படும் ஆற்று ஓங்கல்கள்]]  
**ஆற்று ஓங்கல்கள்** (Cut bank அல்லது River Cliffs) என்று அழைக்கப்படுவது ஆறோடு தொடர்புடைய நிலத்தோற்றங்களுள் ஒன்று ஆகும்.
செங்குத்து சரிவு மற்றும் ஆற்றின் அதிக வேகம் காரணமாக செங்குத்து அரித்துத் தின்னல் செயல் இங்கு முதன்மையாக இருக்கிறது.  
ஆற்று வளைவில் ஆற்றுநீர் செல்லும்போது அது வளைவின் மேல் நேரடியாக மோதி அரித்து வன்சரிவுடைய ஆற்று ஓங்கலை ஏற்படுத்துகிறது.
ஆறுகள் ஓடும் போக்கில் மியான்டர்களின் வளைவானது வெளிபுறமாக வளர்ச்சி அடைகின்றது. மியான்டர்களின் போக்கில் காணப்படும் கிளைக் குன்றுகளின் பக்கவாட்டு அரிப்பே இதற்கு காரணமாகும்.
# தண்டலம்

**தண்டலம்**, தமிழ்நாட்டின் காஞ்சிபுரம் மாவட்டத்தின், ஸ்ரீபெரும்புதூர் வட்டத்தில் உள்ள ஒரு வருவாய் கிராமம் ஆகும். இது தேசிய நெடுஞ்சாலை 4 (NH-4) [2] அல்லது மாநில நெடுஞ்சாலை 84 (SH-84) இல் உள்ளது. இங்கு ராஜலட்சுமி பொறியியல் கல்லூரி என்று அழைக்கப்படும் தமிழ்நாட்டில் நன்கு அறியப்பட்ட கல்லூரி உள்ளது. இது செம்பரம்பாக்கம் ஏரியின் அருகே உள்ள கிராமமாகும். தண்டலம், பூவிருந்தவல்லியிலிருந்து சுமார் 15 கிலோ மீட்டர் தூரத்தில் உள்ளது.
# தி சர்கில் ஆப் ரீசன் ( புதினம்)

தி சர்கில் ஆப் ரீசன் (The Circle of Reason) என்பது இந்திய வம்சாவளி எழுத்தாளர் அமிதவ் கோசு எழுதிய முதல் புதினமாகும். இது 1986 இல் வெளியிடப்பட்டது.
# தி சர்கில் ஆப் ரீசன் ( புதினம்)

## விருதுகள்

1990 ஆம் ஆண்டில், புகழ்பெற்ற பிரஞ்சு இலக்கிய விருதான *ப்ரிக்ஸ் மெடிகஸ் எட்ரங்கிரெரெ விருது* பெற்றது.
# தையூர்

சென்னையில் இருந்து 31.46 கி.மீ. (19.55 மைல்) தொலைவில் உள்ள செங்கல்பட்டு மாவட்டத்தில் அமைந்துள்ளது **தையூர் கிராமம்** [] . இது முதன்மையாக ஒரு விவசாய கிராமம். [] இது உப்பு உற்பத்திக்கு பிரபலமானது. [] இந்த கிராமத்தில் பொறியியல் கல்லூரி ஸ்ரீ மோதிலால் கன்ஹையல் ஃபோம்ரா இன்ஸ்டிடியூட் ஆப் டெக்னாலஜி அமைந்துள்ளது. [1]
# காட்டாங்குளத்தூர்

**காட்டாங்குளத்தூர்**, தமிழ்நாட்டின் செங்கல்பட்டு மாவட்டம், செங்கல்பட்டு வட்டம், காட்டாங்குளத்தூர் ஊராட்சி ஒன்றியத்தில் அமைந்த வளர்ந்து வரும் ஊராகும்.  
சென்னை - திருச்சி தேசிய நெடுஞ்சாலையில் அமைந்த இவ்வூர் உள்ளது. அருகமைந்த தொடருந்து நிலையம், காட்டாங்குளத்தூர் தொடருந்து நிலையம் ஆகும். காட்டாங்குளத்தூரில் எஸ்.ஆர்.எம் பல்கலைக்கழகம் அமைந்துள்ளது.  
சென்னை புறநகர் இருப்புவழி சேவைகள், சென்னைக் கடற்கரை தொடருந்து நிலையத்திலிருந்து, காட்டாங்குளத்தூர் வழியாக செங்கல்பட்டு வரை உள்ளது. சென்னையிலிருந்து மறைமலை நகருக்குச் செல்லும் அனைத்து நகரப் பேருந்துகள் காட்டாங்குளத்தூர் வழியாக நின்று செல்கிறது.
# கொழிஞ்சி

இது ஒரு பசுந்தாள் உரப்பயிர் மணற்பாங்கான நிலங்களில் வளரும். வறட்சியை தாங்கும். மாடு மேயாததாலும் இதனை கோடையில் நெல் வயலில் வளர்ப்பது எளிது. வயலில் நெல் விதைப்பதற்கு 60 நாள் முன்பாக கொளிஞ்சி விதையை விதைத்து பூக்கும் நேரத்தில் நிலத்தில் மடக்கி உழுது உரமாக்கலாம். இது ஒரு இயற்கை வேளாண்மைக்கு வரப்பிரசாதம்.
# வி. சுனில் குமார்

**V. சுனில் குமார்** ஒரு இந்திய அரசியல்வாதி ஆவார்.  
2004 ஆம் ஆண்டு கர்னாடக சட்டமன்றத் தேர்தலில் உடுப்பி மாவட்டத்தில் பாரதிய ஜனதா கட்சியின் சார்பாக எச்.கோபால் பண்டாரியுடன் போட்டியிட்டு வெற்றி பெற்றார். மீண்டும் 2008 ஆம் ஆண்டு கர்நாடகச் சட்ட மன்றத் தேர்தலில் வெற்றி பெற்றார்.
# தருமபுரி தொடருந்து நிலையம்

**தருமபுரி தொடருந்து நிலையம்** (*Dharmapuri railway station*, நிலையக் குறியீடு:*DPJ*) இந்தியாவின் தமிழ்நாட்டிலுள்ள, தருமபுரி நகரில் உள்ள ஒரு தொடருந்து நிலையமாகும். இது தென்மேற்கு தொடருந்து மண்டலத்தின், பெங்களூர் தொடருந்து கோட்டத்தால் நிர்வகிக்கப்படுகிறது. இது தென்னக இரயில்வேயில் இருந்து பிரித்து அதனுடன் இணைக்கப்பட்டது ஆகும்.
# தருமபுரி தொடருந்து நிலையம்

## இருப்பிடம்

இந்த தொடருந்து நிலையமானது, தருமபுரி நகரில் துரைசாமி கவுண்டர் தெருவில், மாவட்ட ஆட்சியர், நகர கடைவீதி, தமிழ்நாட்டு அரசு போக்குவரத்துக் கழக பேருந்து பணிமனை, வட்டாட்சியர் அலுவலகம் ஆகியவற்றுக்கு அருகில் இரயில் நிலைய சாலையில் அமைந்துள்ளது.  
இந்த நிலையம் கடல் மட்டத்திலிருந்து 462 மீட்டர் உயரத்தில் அமைந்துள்ளது. இந்நிலையத்தில் மூன்று நடைமேடைகள் உள்ளன. மேலும் நிலையமானது மரங்கள் சூழ்ந்த பசுமையான சூழலில் உள்ளது. இது ஓமலூர் சந்திப்பு - பெங்களூர் நகர இரயில் பாதையின் ஒரு பகுதியாக உள்ளது. இந்தப் பாதையில் செல்லும் தொடர்வண்டிகளுக்கான முக்கிய நிறுத்தமாக இது உள்ளது. தருமபுரி- மொராப்பூருக்கு இடையில் ஒரு புதிய பாதை அமைக்கப்படவிருக்கிறது, இது 36 கிலோமீட்டர் (22 மைல்) அளவு நீளமுடையது. இத்திட்டம் 2016-2017 இந்திய ரயில்வே பட்ஜெட்டில் பரிந்துரைக்கப்பட்டுள்ளது.
# தருமபுரி தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் பெங்களூர் கோட்டத்தில் 15 நிலையங்கள் தேர்ந்தெடுக்கப்பட்டன, தருமபுரி தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.
# தருமபுரி தொடருந்து நிலையம்

## வசதிகள்

- கணினி முன்பதிவு மையம்
- ஐஆர்சிடிசி உணவுக் கடை
- இரயில் பயணிகளுக்கான பெட்டக வசதி
- சுத்திகரிக்கப்பட்ட குடிநீர்
- வாகனங்கள் நிறுத்துமிடம்
- தானியங்கி பணப்பொறி மற்றும் தங்கும் இல்லம்
- காத்திருப்போர் கூடம்
- வண்டிகள் குறித்த எண்ணியல் தகவல் பலகை
- இரயில் அறிவிப்பு சேவைகள்
# பாப்பநாவலசை

**பாப்பநாவலசை** (*Pappinayakkenvalasai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மாம்பட்டி ஊராட்சிக்கு உட்பட்ட கிராமம்.
# பாப்பநாவலசை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 47 கிலோமீட்டர் தொலைவிலும், அரூரிலிருந்து 14 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°10'30.8"N 78°31'25.8"E ஆகும்.
# பாப்பநாவலசை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 93 குடும்பங்களும் 336 மக்களும் வசிக்கின்றனர். இதில் 170 ஆண்களும் 166 பெண்களும் அடங்குவர்.
# ஆற்று கவர்வு

**ஆற்று கவர்வு** (Stream capture, river capture, river piracy or stream piracy) என்று அழைக்கப்படுவது ஆறோடு தொடர்புடைய நிலத்தோற்றங்களுள் ஒன்று ஆகும்.
இது ஆற்று கவர்வு அல்லது ஆற்றின் தலைதிசை மாற்றம் (River Beheading) எனவும் அறியப்படுகிறது.
அதனுடைய வளர்ச்சி ஆற்றின் பல்வேறு வகையின் தலைத்திசை அரிப்பின் அளவைச்சார்ந்து மாறுபடுகின்றது.
ஆற்றின் போக்கில் மாறி மாறி அமைந்துள்ள கடின மற்றும் மென் பாறைகள் வழியே ஆற்றுநீர் ஓடி வரும்போது கடினப் பாறையின் மேற்பரப்பில் நீர்பட்டு குதித்து கீழே ஆற்றில் விழுகிறது.
# இராபர்ட் பிளேர் (கவிஞர்)

**இராபர்ட் பிளேர்** (Robert Blair, 17 ஏப்ரல் 1699-4 பிப்ரவாி 1746) என்பவர் ஸ்காட்லாந்து கவிஞர் ஆவார். இவர் கல்லறை என்ற கவிதைக்காக புகழப்பட்டாா், பின்னாளில் வில்லியம் பிளேக் இதை அச்சிட்டு விளக்கினாா்.
# இராபர்ட் பிளேர் (கவிஞர்)

## வாழ்க்கை வரலாறு

மாியாதைக்குாிய இராபா்ட் பிளோின் மூத்த மகன் இவர். இவரது தந்தை இராஜாவின் பாதிாியாா்களில் ஒருவா். இவர் எடின்பரோவில் பிறந்தார். இவர் எடின்பரோ பல்கலைக்கழகம் மற்றும் நெதா்ந்திலால் கல்வி பயின்றாா். 1731ஆம் ஆண்டு கிழக்கு லோத்தியனில் உள்ள அத்தல்ஸ்டேண்ட் போா்டில் வாழ்ந்தார. 1738 ல் இசபெல்லாைவ திருமணம் செய்து கொண்டார். இசபெல்லா பேராசிாியா் வில்லியம் லாவின் மகள். இசபெல்லா, இராபா்ட் பிளோ் தம்பதியருக்கு ஆறு குழந்தைகள். பெருஞ்செல்வந்தா் குடும்பத்திலிருந்து வந்ததால், இவர் தனது ஓய்வு நேரங்களில், தனக்கு விருப்பமான தோட்டக்கலை மற்றும் ஆங்கிலக் கவிஞா்களைப் பற்றி படிப்பதில் தன்னை ஈடுபடுத்திக் கொண்டார்.  
பிளோ் மூன்று கவிதைகளை மட்டுமே பதிப்பித்தாா். ஒன்று இவரது மாமனாாின் நினைவு வழிபாடு பற்றியது. மற்றொன்று ஒரு மொழிபெயா்ப்பு. இவருக்கு நன்மதிப்பு கிடைத்தது, இவாின் மூன்றாவது கவிதைதான் கல்லறை (1743), இது வெற்று வசனத்தில் எழுதப்பட்டுள்ளது. இதன் கருப்பொருள் இறப்பு மற்றும் கல்லறை பற்றியது. இது தனது இருண்ட தலைப்பைக் காட்டிலும், வளமையில் சற்று குறைவாக உள்ள போதிலும் இது எதிா்பாா்ப்பை ஏற்படுத்துகிறது. இந்த மத தலைப்பானது, சந்தேகமின்றி மிகப் பொிய புகழுக்கு காரணமாகிறது, குறிப்பாக ஸ்காட்லாந்தில் "கல்லறை கவிதைகள்" என அழைக்கப்பட்டது. 767 வாிகள் உள்ள இக்கவிதை பலவிதமான சிறப்புக்களை உடையது. சில இடங்களில் மிக உயா்ந்கதும், வேறு சில இடங்களில் மிகவும் சாதாரணமாகவும் உள்ளது.  
இராபா்ட் குரோமெக்கின் ஆணையத்தை அடுத்து, வில்லியம் பிளேக்கால் உருவாக்கப்பட்ட எடுத்துக்காட்டுகளால் இந்தக் கவிதை தற்பொழுது அறியப்படுகிறது. பிளேக்கின் வடிவமைப்புகள் லூகி சியோவானடி என்பவரால் பொறிக்கப்பட்டுள்ளது மற்றும் 1808 ஆம் ஆண்டு பதிபிக்கப்பட்டுள்ளது.
# இலவங்கம்

மிளகிற்கு அடுத்தாற்போல் வணிகத்தில் சிறப்பு வாய்ந்த மணமூட்டும் பயிர் இலவங்கம் ஆகும் கடக்களில் விற்பனைக்கும் கிடைக்கும். இலவங்கம் காற்றில் உலர்த்தப்பட்ட மலராத மொட்டுகளாகும். இதன் தாவரவியல் பெயர் யூஜினியா கேரியோ ஃபுல்லேட்டா என்பதாகும். இப்பயிர் மிர்ட்டேசி குடும்பத்தைச் சார்ந்தது. வணிகத்தில் இதை கிராம்பு என்றும் அழைக்கிறார்கள். கிறிஸ்து பிறப்பதற்கு முன்பே கீழை நாடுகளில் இம்மணமூட்டும் பொருள் சிறப்பாக மதிக்கப்பட்டது. இலவங்க மரம் பச்சைப் பசேலென நடுத்தரமாக 40-45 அடி உயரம் வரை வளரும். மரத்தின் அடியில் இருந்து கிளைகள் சம இடைவெளிக்கு ஒன்றாக வளர்ந்தும் நுணியில் கிளைகள் சிறுத்தும் குறுகியும் கோபுரம் போல் காட்சியளிக்கும். இணையாக இருக்கும் இலைகளிலும் குச்சிகளிலும் ஒரு வித நறுமணம் வீசுகின்றது. தலைப்பகுதியில் பூக்கள் மலரும். கருச்சேர்க்கைக்குப் பின்னர் பூவின் கீழ்ப்பாகத்திலிருந்து ஒரு விதை கொண்ட காய் உருவாகும். இம்மரம் 75 ஆண்டுகள் வரை பலன் கொடுக்கும்.
உலர்ந்த இலவங்கம் இனிப்பு காரப் பண்டங்களில் சேர்க்கப்படுகிறது. மண விழாக்களிலும் பண்டிகைக் காலங்களிலும் வெற்றிலையுடன் சுவைப்பதற்குப் பெரிதும் விரும்பப்படுகிறது. மருத்துவ துறையில் வளிம அகற்றியாகவும் மணமூட்டியாகவும் எழுச்சியூட்டியாகவும் பயன்படுகிறது. எளிதில் உணவை செரிக்கச் செய்யும் பண்புடையது. இலவங்க எண்ணெய் மருத்துவ துறையில் செரிமானத்திற்கும் கிருமிகளை ஒழிக்கவும், பற்பசை, வாய் கொப்பளிக்கும் நீர், வாசனைப் பொருள், சோப்பு முதலியன தயாரிக்கவும் பயன்படுகிறது. பூக்களின் காம்புகளிலிருந்தும் இலைகளிலிருந்தும் தயாரிக்கப்படும் ஒரு வித எண்ணெய் செயற்கை முறையில் வெணிலா என்ற வாசனைப் பொருள் தயாரிக்கப் பயன்படுகிறது.
# குமாரம்பட்டி

**குமாரம்பட்டி** (Kumrampatty) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மாம்பட்டி ஊராட்சிக்கு உட்பட்ட ஒரு கிராமம் ஆகும்.
# குமாரம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 47 கிலோமீட்டர் தொலைவிலும், அரூரிலிருந்து 6715 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'57.4"N 78°32'37.1"E ஆகும்.
# குமாரம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 211 குடும்பங்களும் 811 மக்களும் வசிக்கின்றனர். இதில் 412 ஆண்களும் 399 பெண்களும் அடங்குவர்.
# கோயிங் ஹோம் இன் தி ரெயின்

***கோயிங் ஹோம் இன் தி ரெயின் அதர் ஸ்டோரிஸ்*** (Going home in the rain) என்பதுஇந்திய எழுத்தாளரான மோனிதீபா சாகு அவர்களால் ஆங்கிலத்தில் எழுதப்பட்ட சிறுகதைகளின் தொகுப்பாகும். இந்த நூல் 2016 ம் ஆண்டு மே 22 ஆம் தேதி புவனேஸ்ரத்தில் வெளியிடப்பட்டது.  
இந்த புத்தகமானது பல்வேறு அளவுகளைக் கொண்ட பதினான்கு கதைகளின் தொகுப்பாக உள்ளது. இந்த கதையானது "தினசரி சூழ்நிலைகள் மற்றும் மக்களின் அசாதாரண அம்சங்களை வெளிப்படுத்துகிறன." தி நியூ இண்டியன் எக்ஸ்பிரசுக்கு அளித்த ஒரு நேர்காணலில், "பெரிய நகரங்களில் வாழ்வின் தனிமை, போரின் பயங்கரங்கள், காதல், இழப்பு, ஏக்கம் மற்றும் நம்பிக்கை, கலைசார்ந்த ஒற்றுமை, வணிக ரீதியிலான வெற்றிகள் போன்ற மாறுபட்ட கருப்பொருள்களும் கதைகளின் கருப்பொருள்களாக உள்ளன. " இந்த கதையில் எழுத்தரின் நோக்கம் சிறுகதைகள் மூலம் மனித வாழ்க்கையின் பல முன்னோக்குகளை வெளிப்படுத்துவதாகும்.
# புஷ்பகிரி வேலாயுதசுவாமி கோயில்

**புஷ்பகிரி வேலாயுதசுவாமி கோயில்** திருப்பூர் மாவட்டம், காங்கேயம் வட்டம் வெள்ளகோவில் ஒன்றியத்தில் வள்ளியறச்சல் ஊராட்சியில் அமைந்துள்ள ஊர் வள்ளியறச்சல் என்ற சிற்றூரில் அமைந்துள்ளது. வள்ளியறச்சலில் இருந்து 2 கி.மீ தொலைவில் அமைந்துள்ள சிறிய குன்றின் பெயர் புஷ்பகிரி. இக்குன்றின் மீதமைந்துள்ள கோவிலின் முதன்மைக் கடவுள் வேலாயுதசுவாமி.
# ஆந்தை தும்பி

தட்டான்களை ஒத்த உருவ அமைப்பு இருந்தாலும் ஆந்தை தும்பிகள் பூச்சி இனத்தை சேர்ந்தவை. சுமார் 40 முதல் 60 மி.மீ. வரை வளரும். ஆந்தையின் கண்களை ஒத்த பெரிய உருண்டையான கண்களைக் கொண்டிருப்பதால் ஆந்தை தும்பி என்ற காரணப் பெயர் ஏற்பட்டுள்ளது. இறகுகள் உடலில் இருந்து கீழ் நோக்கி இருப்பதால், பறக்கும் வேகம் குறைவாக உள்ளது. இறகுகள் பழுப்பு நிறத்தில் ஊடுருவும் தன்மையோடு காணப்படுகின்றன.  
கண்கள் பளபளக்கும் அடர் பழுப்பு நிறத்திலும் உடலின் மேற்பகுதி அடர் மணல் நிறத்திலும் கீழ்ப்பகுதி வெளிறிய மஞ்சள் நிறத்திலும் காணப்படும். இளமஞ்சள் நிற கால்களில் அரம் போன்ற செதில்கள் தென்படுவதோடு உடலின் மேற்பகுதியோடு மெல்லிய சிறிய மென்மையான முடிக் கற்றைகள் காணப்படுகின்றன. இளமஞ்சள் நிறத்தில் நீண்டு மெலிந்த உணர்கொம்புகளின் நுனியில் அடர் பழுப்பு நிறத்தில் சற்று உருண்டையாக காணப்ப்டுகிறது.பகலில் ஓய்வெடுத்து மாலை வேளைகளில் சுற்றித்திரிந்து பூவில் உள்ள தேனை உணவாகக் கொள்கின்றன.
# அக்ரோபேட்டிக்கேவி

**அக்ரோபேட்டிக் கேவி** (Acrobatic cavy) என்பது ஒரு வகை கொறித்துண்ணும் வகை விலங்கு ஆகும். இது தென் அமெரிக்காவில் காணப்படுகிறது. இதன் தாயகம் பிரேசில். கோயாஸ் மாநிலம் முதல் டோகேன்டின்ஸ் மாநிலம் வரை உள்ள அமேசான் மழைக்காடுகளில் வாழ்கிறது. மேலும் தென் அமெரிக்காவில் உள்ள டொ்ரா ரொன்கா மாநில விலங்கியல் பூங்காவிலும் காணப்படுகிறது.
# டெசுடினி நார்டனின் கொலை

**டெசுடினி ஆனி நார்டன்** (2000 நவம்பர் 30 - 2006 சூலை 16) என்பவர் கடத்தல் மற்றும் கொலைக்கு இரையான குழந்தை.
# டெசுடினி நார்டனின் கொலை

## கொலை

கொலையுறும் முன், டெசுடினி ஐக்கிய அமெரிக்காவின் யூட்டா மாகாணத்தின் சால்ட் லேக் நகரத்தில் வசித்து வந்தார். ஜூலை 16, 2006 அன்று வீட்டிலிருந்து காணாமல் போனார். சிறுமியின் சடலம், அவர்களது வீட்டில் இருந்து 100 அடி தொலைவில் உள்ள பக்கத்து வீட்டினரான க்ரெய்க் ரோஜர் க்ரிகர்சனின் வீட்டு அடித்தளத்தில் கண்டெடுக்கப்பட்டது.  
படுக்கைக்குச் செல்வதைப் பற்றி அவள் பெற்றோருடன் வாதிட்ட பிறகு அவள் வீட்டை விட்டு வெளியேறியதை கடைசியாக பார்த்தவர்கள் கூறினர்.  அவள் பெற்றோருடன் ஒரு சிறிய பண்ணையில் தங்கியிருந்தாள், பொருளாதார காரணங்களுக்காக வீட்டை பத்து பேர்களாக மற்ற ஜோடிகள் மற்றும் நண்பர்களுடன் பகிர்ந்து கொண்டிருந்தனர்.  
குழந்தை காணாமல் போனபின்னர் சால்ட் லேக் சிட்டி முழுவதும் காணாமல் போயுள்ள குழந்தையின் உருவ அடையாள விளக்கத்துடன் வாசகங்களைக் இட்டனர். அதன்பிறகு சுமார் 5,000 தன்னார்வல தொண்டர்கள், எப்.பி.ஐ, காவல்துறையினர் ஆகியோரின் எட்டு நாள் தேடலுக்குப் பின்னர், 2006 சூலை 24, அன்று, டெஸ்டினியின் உடலை அவரது அண்டை வீட்டுக்காரர் கிரெய்க் ரோஜர் கிரெகெர்சனின் அடித்தளத்தில் அவர்களது வீட்டிலிருந்து 100 அடிக்கு குறைவான தொலைவில் கண்டறிந்தனர். தேடல் முடிவுக்கு வந்தபிறகு குடும்பத்தினர் மற்றும் நண்பர்கள் ஆரம்பத்தில் சீற்றம் அடைந்து, விசாரணையை தவறாகப் புரிந்து கொண்ட அதிகாரிகள் மீது குற்றஞ்சாட்டினார். பின்னர் குடும்பத்தினர் மற்றும் நண்பர்களின் சார்பில் பத்திரிக்கையாளரிகளிடம் மன்னிப்பு கோரினர்.  
2006 ஜூலை 27 அன்று கடத்தல் மற்றும் மோசமான படுகொலை செய்த்தற்காக கிரெர்ஜெர்சன் கைது செய்யப்பட்டார். மரண தண்டனையைத் தவிர்ப்பதற்காக மனு தாக்கல் செய்த அவர், டிசம்பர் 4 ம் தேதி கொலை மற்றும் குழந்தை கடத்தலின் முதன்மை குற்றவாளி எனக் குற்றஞ்சாட்டப்பட்டார். கொலைக்கு ஆயுள் தணைடனையும், கடத்தலுக்கு பதினைந்து ஆண்டுகள் தண்டனை விதிக்கப்பட்டது. தண்டனை தொடர்ச்சியாக அனுபவிக்க வேண்டுயிருக்கும்.  
2007 ஆம் ஆண்டில், டெஸ்டினி சர்ச் திட்டத்தால் டெஸ்டினி நார்டனின் நினைவகம் உருவாக்கப்பட்டது. காணாமற்போகும் சம்பவங்களில் தன்னார்வத் தொண்டு நிறுவனங்களுக்கு உதவ குழுக்கள் ஏற்பாடு செய்யப்பட்டன.
# இட்லப்பட்டி

**இட்லப்பட்டி** (*Ittalapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மாம்பட்டி ஊராட்சிக்கு உட்பட்டது.
# இட்லப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொல்லைவிலும், அரூரிலிருந்து 16 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'41.1"N 78°33'33.5"E ஆகும்.
# இட்லப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 179 குடும்பங்களும் 792 மக்களும் வசிக்கின்றனர். இதில் 409 ஆண்களும் 383 பெண்களும் அடங்குவர்.
# குயின் மேரி அருவி

**குயின் மேரி அருவி**(Queen Mary Falls) என்பது ஆத்திரேலியாவின், குயின்ஸ்லாந்தில் உள்ள டார்லிங் டவுன்ஸ் பகுதியில் அமைந்துள்ள ஸ்பிரிங் க்ரீக் மீது இருந்து விழும் ஒரு அருவி ஆகும்.
# குயின் மேரி அருவி

## இருப்பிடம் மற்றும் அம்சங்கள்

குயின் மேரி அருவியானது, மெயின் ரேஞ்ச் தேசியப் பூங்காவில் இந்த நீர்வீழ்ச்சி அமைந்துள்ளது. இது குயின்ஸ்லான் / புதிய தென் வேல்ஸ் எல்லைக்கு அருகே மெக்பெர்சன் ரேஞ்சிலிருந்து 40 மீட்டர் (130 அடி) [3] இறங்குகிறது. இது வார்விக் தென்கிழக்கில் 50 கிலோமீட்டர் (31 மைல்) மற்றும் கில்லர்னே நகருக்கு கிழக்கே 10 கிலோமீட்டர் (6.2 மைல்) அமைந்துள்ளது.
# வாள் மீன்

**வாள் மீன்** (Swordfish) (Xiphias gladius) என்பது சில நாடுகளில் பரவலாக பிராட் பில்ஸ்என அறியப்படும், வேகமாக இடப்பெயர்ச்சி செய்யக்கூடிய ஒரு மீனாகும். இம்மீன் கொன்றுண்ணி வகையைச் சாா்ந்தது. இது நீண்ட, தட்டையான கத்தி மூக்கால் வகைப்படுத்தப்படும். இவை பில்ஃபிஷ் வகையில் ஒரு பிரபலமான விளையாட்டு மீன் என்றும் கூறுவர். கத்தி மீன் நீண்டு, உருளை வடிவ உடல் வாகு கொண்டவை, மேலும் வயதுக்கு வரும்போது தனது அனைத்துப் பற்கள் மற்றும் செதில்களை இழந்து காணப்படும். இந்த மீன், அட்லாண்டிக், பசிபிக் மற்றும் இந்திய பெருங்கடல் வெப்ப மண்டல மற்றும் மிதமான பகுதிகளில் பரவலாக காணப்படுகிறது. பொதுவாக மேற்பரப்புக்கு அருகில் ஆழமான பகுதியில் காணப்படும். இவை வழக்கமாக 3 மீ (9.8 அடி) நீளம், மற்றும் அதிகபட்சம் 4.55 மீ (14.9 அடி) நீளம் மற்றும் 650 கிலோ (1,430 பவுண்டு) எடை கொண்டதாக இருக்கும்.